Societatea Națiunilor sau Liga Națiunilor a fost o [organizație interguvernamentală](https://ro.wikipedia.org/wiki/Organiza%C8%9Bie_interguvernamental%C4%83" \o "Organizație interguvernamentală) înființată în urma [Conferinței de Pace de la Paris](https://ro.wikipedia.org/wiki/Conferin%C8%9Ba_de_Pace_de_la_Paris_din_1919" \o "Conferința de Pace de la Paris din 1919) care a pus capăt [Primului Război Mondial](https://ro.wikipedia.org/wiki/Primul_R%C4%83zboi_Mondial" \o "Primul Război Mondial) și precursoarea [Organizației Națiunilor Unite](https://ro.wikipedia.org/wiki/Organiza%C8%9Bia_Na%C8%9Biunilor_Unite" \o "Organizația Națiunilor Unite). Societatea a fost prima organizație internațională de securitate având obiectivul principal să mențină pacea mondială. În perioada de maximă dezvoltare, între 28 septembrie 1934 și 23 februarie 1935, a avut 58 membri. Stabilite în [Pactul Societății Națiunilor](https://ro.wikipedia.org/wiki/Pactul_Societ%C4%83%C8%9Bii_Na%C8%9Biunilor" \o "Pactul Societății Națiunilor), scopurile principale ale Societății erau prevenirea războiului prin [securitate colectivă](https://ro.wikipedia.org/wiki/Securitate_colectiv%C4%83" \o "Securitate colectivă), dezarmarea, și rezolvarea disputelor internaționale prin [negociere](https://ro.wikipedia.org/wiki/Negociere" \o "Negociere) și [arbitraj](https://ro.wikipedia.org/wiki/Curtea_Permanent%C4%83_de_Justi%C8%9Bie_Interna%C8%9Bional%C4%83" \o "Curtea Permanentă de Justiție Internațională). Printre altele erau tratate și probleme precum condițiile de muncă, tratamentul corect a locuitorilor indigeni, traficul de persoane și a drogurilor, comercializarea armelor, sănătatea mondială, prizonierii de război, și protejarea minorităților din Europa.

Filozofia diplomatică a Ligii Națiunilor a reprezentat o schimbare radicală a gândirii politice față de ultimele sute de ani precedenți. Societatea nu dispunea de forțe armate proprii, ci depindea de [Marile Puteri](https://ro.wikipedia.org/wiki/Mare_putere" \o "Mare putere) pentru a-și pune în aplicare rezoluțiile, menținerea sancțiunilor economice pe care Societatea le impunea sau să i se ofere o armată pe care Societatea să o poată folosi când va fi necesar. Cu toate acestea, ezitau adesea să o folosească. Sancțiunile puteau, de asemenea, să nemulțumească membrii Societății, prin urmare nu se puteau conforma cu acestea.

După o serie de succese și unele eșecuri din anii 1920, Liga s-a dovedit neputincioasă în fața agresiunii [Puterilor Axei](https://ro.wikipedia.org/wiki/Puterile_Axei" \o "Puterile Axei) din anii 1930. Germania a părăsit Societatea Națiunilor, urmată apoi de Japonia, Italia, Spania și alții. Declanșarea celui de-[al Doilea Război Mondial](https://ro.wikipedia.org/wiki/Al_Doilea_R%C4%83zboi_Mondial) a însemnat eșecul scopului principal al Societății, acela de a împiedica o nouă conflagrație mondială. [Organizația Națiunilor Unite](https://ro.wikipedia.org/wiki/Organiza%C8%9Bia_Na%C8%9Biunilor_Unite" \o "Organizația Națiunilor Unite) a înlocuit-o după sfârșitul războiului și a moștenit un număr de agenții și organizații fondate de Societate.